Tom Hillenbrand

Den Thomas ("Tom") Hillenbrand, gebuer 1972 zu Hamburg, ass en däitsche Journalist a Schrëftsteller.

 Liewen a Wierk 
Den Tom Hillenbrand huet op der Universitéit Duisburg Politik an Ekonomie studéiert an duerno d'Georg von Holtzbrinck-Schule für Wirtschaftsjournalisten absolvéiert. Wärend sengem Unisstudium hat hien e puer Méint e Stage zu Lëtzebuerg gemaach.

Hien huet ë. a. fir d'Handelsblatt, Wall Street Journal EuropeThomas Hillenbrand: Die Geisterbörse – Neuer Markt auf Hanseatisch. In: Spiegel Online vom 28. November 2002. a vun 2005 bis 2007 Financial Times Deutschland geschafft. Vun 2001 bis 2005 war hie Wirtschaftsredakter a vun 2007 bis 2010 Ressortleeder fir d'Rubrik "Auto" bei Spiegel Online.CV vum Tom Hillenbrand op Netzfundbüro.de. Gelies den 12. Oktober 2010. Bei Spiegel Online huet hien och sëllege Kolumnen a Glosse geschriwwen, dorënner déi iwwer Technik („Apparatschik“) a Mobilitéit ("Abgefahren"). Ënner dem Pseudonym Tom König schreift en zanter 2011 d'Rubrik "Warteschleife", wou e sech mat (schlechtem) Service um Client auserneesetztThemenseite: Warteschleife - Mein Leben als Kunde. In: Spiegel Online vum 15. Mee 2012.Autorenporträt bei Kiepenheuer & Witsch: Tom König. Gelies de 15. Mee 2012..

2010 huet hien an engem Bréif Hamburg Äddi gesot, mat deem en d'Flemm hat, an ass op München geplënnert."Hamburg, keine Perle". Gelies den 21. Dezember 2010..

Kulinaresch Krimien
2011 koum bei Kiepenheuer & Witsch säin éischte Roman Teufelsfrucht: Ein kulinarischer Krimi eraus. D'Buch spillt am Gastronomiemilieu. Protagonist ass de Lëtzebuerger Kach Xavier Kieffer, deen e Restaurant mat lëtzebuergesche Kichespezialitéiten a Clausen huet. De Kieffer gëtt ongewollt an e Mordfall un engem Kritiker vum Guide Gabin verwéckelt, a mécht sech op d'Sich nom Mäerder.

Bis ewell  ginn et siwe weider Krimie mam Kieffer an der Haaptroll: Rotes Gold (2012), an deem hie sech nees mat engem Mordfall, sou wéi den onkauschere Methode beim Fëschfank an der Liewensmëttelindustrie allgemeng, auserneesetze muss; Letzte Ernte (2013), wou et ëm kriminell Manipulatioune vu Future Bonds op Liewensmëttel-Matière-Premièrë geet; Tödliche Oliven (2014), wou Olivenuelech aus der Toskana net dat ass, wat et sollt sinn, Gefährliche Empfehlungen (2017), wou e bal 80 Joer ale Gastronomie-Guide fir haut nach déidlech Geheimnisser enthält, Bittere Schokolade (2018), wou dem Kieffer seng Jugendléift, eng Knipperchersproduzentin, ermuert gëtt, Goldenes Gift (2021), wou Gepanschs mat Hunneg den Hannergrond vun den Ermëttlungen an engem Muerdfall sinn, a Verhängnisvoller Champagner (2025), wou de Business ronderëm de Schampes homizidal Weeër aschléit.

Am Februar 2015 gouf bekannt, datt deen éischte Kieffer-Roman mam Moritz Bleibtreu an der Haaptroll verfilmt sollt ginnMartin Blaney: "Moritz Bleibtreu to play "culinary Bond"." screenplay.com, 7 February, 2015.; bis ewell  huet sech awer nach näischt an deem Sënn gedoen.

Do dernierft schreift den Hillenbrand zanter 2014 dystopesch Thrilleren, déi an der Zoukonft spillen, an déi sech ëm Sujeten dréine wéi Iwwerwaachungsdronen (Drohnenland), Kënschtlech Intelligenz (Qube), Kryptowärungen (Montecrypto) oder digitalt Bewosstsinn (Hologrammatica)."Bücher." op tomhillenbrand.de. Gekuckt 2022-05-03. Droneland gouf 2025 als Serie verfilmt a kënnt viraussiichtlech am Hierscht 2026 eraus.

 Publikatiounen 
 Schräge Schilder. Kiepenheuer & Witsch, Köln 2009, ISBN 978-3-462-04158-3
 Teufelsfrucht: Ein kulinarischer Krimi. Kiepenheuer & Witsch, Köln 2011, 303 S., ISBN 978-3-462-04287-0
 (ënner dem Pseudonym Tom König): Ich bin ein Kunde, holt mich hier raus. Irrwitziges aus der Servicewelt. Kiepenheuer & Witsch, Köln 2012, ISBN 978-3-462-04452-2.
 Rotes Gold: Ein kulinarischer Krimi. Kiepenheuer & Witsch, Köln 2012, 351 S., ISBN 978-3-462-04412-6
 Letzte Ernte: Ein kulinarischer Krimi. Kiepenheuer & Witsch, Köln 2013, 316 S., ISBN 978-3462045338
 Drohnenland. Kriminalroman. Kiepenheuer & Witsch, Köln 2014, 464 S., ISBN 978-3-462-04662-5
 Tödliche Oliven: Ein kulinarischer Krimi. Kiepenheuer & Witsch, Köln 2014, 320 S., ISBN 978-3-462-04695-3
 Die Drohnen des Monsieur Leclerq: Kolumnen., eBook, Prinn & Junzt, 2015, ISBN 978-3-981-70083-1
 Der Kaffeedieb. Kiepenheuer & Witsch, Köln 2016, ISBN 978-3-462-04851-3.
 Gefährliche Empfehlungen. Kiepenheuer & Witsch, Köln 2017, ISBN 978-3-462-31598-1
 Hologrammatica. Kiepenheuer & Witsch, Köln 2018, ISBN 978-3-462-05149-0.
 Bittere Schokolade. Kiepenheuer & Witsch, Köln 2018, ISBN 978-3-462-05073-8
 Qube. Kiepenheuer & Witsch, Köln 2020, ISBN 978-3-462-05440-8.
 Montecrypto. Kiepenheuer & Witsch, Köln 2021, ISBN 978-3-462-00157-0
 Goldenes Gift: Ein kulinarischer Krimi. Kiepenheuer & Witsch, Köln 2021, ISBN 978-3-462-05464-4
 Die Erfindung des Lächelns. ISBN 978-3-462-00328-4.
 Verhängnisvoller Champagner  Kiepenheuer & Witsch, Köln 2025.

 Gielchen 


 Um Spaweck 

 Sophia Schülke, Neuer Luxemburg-Krimi von Tom Hillenbrand op wort.lu den 28. Januar 2018
 Homepage vum Tom Hillenbrand
 Blog wou den Hillenbrand Coauteur ass

Kategorie:Gebuer 1972
Kategorie:Däitsch Auteuren
Kategorie:Däitsch Journalisten
Kategorie:Chevalier de l'ordre de la couronne de chêne